x14 Dodatek do Tygodnika katolickiego. ao 2e 42. 


p s D  ODDLAÉA swobim i oc A  BAApERBnA COILQjàczc OOODBADABAAALLLULLLLLLLLLEeLEUECZCLLLEOEUEUU"GYU"L AULLLLOUCaDLLLETSE)EEIEZ?SÁREACGC 


„Nibil est (inquiunt Patres hujus Concili) quod. alios magis 
ad pietatem et DEI cultum assidue instruat, quam eorum vita et 
exemplum qui se Divino ministerio dediearunt; cum enim a rebus 
saeculi, in altiorem sublati locum conspiciantur; in eos, tanquam 
in speculum, reliqui oculos eonijciunt, ex iisque sumunt, quod imi- 
tentur. — Quapropter sie decet omnino Clericos, in sortem Do- 
mini vocatos, vitam moresque suos omnes componere, ut habitu, 
gestu, incessu, sermone auisque omnibus rebus, nil, nisi grave, 
modestum, ac religione plenum praese ferant; levia etiam delicta, 
quae in ipsis maxima essent, effugiant, ut eorum actiones, cunctis 
afferant venerationem. Cum igitur, quo majore in Ecclesia DEI 
et utilitate, et ornamento haec sunt, ita etiam diligentius sint ob- 
servanda, statuit Saneta Synodus, ut que alias a Summis Ponti- 
ficibus, et a Sacris Conciliis, de Clericorum vita, honestate, cultu; 
doctrinaque retinenda, ac simul de luxu, comessationibus, choreis, 
aleis, lusibus, ac quibuseumque criminibus nec non saecularibus 
negotiis fugiendis, copiose ae salubriter sancita fuerunt, eadem in 
posterum iisdem poenis vel majoribus, arbitrio Ordinarii impo- 

- pendis, observentur; nee appellatio executionem hane, quae ad 
morum correctionem pertinet, suspendat. Si qua vero ex his in 
desuetudinem abiisse ecompererint, ea quam primum in usum re- 
vocari, et ab omnibus accurate custodiri, studeant, non obstanti- 
bus consuetudinibus quibuscumque, ne subditorum negleetae emen- 
dationis, ipsi, condignas, DEO vindice poenas persolvant. — 

Pastoralis sollicitudo, qua Praedecessores Nostri ducti insi- 
stentes huie Sanctae Synodi Tridentinae Decreto, quaedam obser- 
vanda tulerunt statuta „de vita et honestate Clericorum“ - eadem 
etiam Nostrum impulit animum, ut providas Ordinationes, in eum 
finem, a Praecedessoribus Nostris, sancitas, quae temporum decur- 
su ad propositum utilitatis fructum inefficaces evasisse deprehen- 
duntur, attemperemus praesenti rerum necessitati ac conditioni, 
novisque superadditis sanetionibus, roboremus, ut remotis obsta- 
culis, opportunum, suo tempore, decori ac dignitati Status Cleri- 
calis conferamus subsidium ac levamen. —  Nolumus quidem 
aliquid novum introducere; sed, quod, ab antiquo, statutum est, 
ad pristinos reducere cardines. — Et haec Nostra cura, Nostra 
sollicitudo est. Quapropter, proponendo Vobis, Fratres Dilectis- 
simi, Statuta Sanetae Synodi Tridentinae, hisque innixas Ordina- 
tiones Praedeeessorum Nostrorum, easdem Ordinationes renovamus, 
ae ap nus, et ab omnibus Sacerdotibus Saecular | Nostrae 

Dioecesis Padlachiensis, cujuscumque hi sunt gradus et dignitatis, 

observari mandamus atque praecipimus. Et quidem: 


Il. Omnes Sacerdotes deferant semper vestem Clericalem. 


,Quia vero, sunt Verba Concilii Tridentini, etsi habitus non 
facit Monachum, opertet tamen Clerieos, vestes proprio congruen- 
tes Ordini, semper deferre; ut per decentiam habitus extrinseci, 
morum honestatem intrinsecam, ostendant. Tanta autem hodie 
aliquorum inolevit temeritas, religionisque contemptus, ut propriam 
dignitatem et honorem Clericalem parvipendentes, vestes etiam 
deferant publice laicales, pedes in diversis ponentes, unum in di- 
vinis, alterum in carnalibus. Propterea, omnes Ecclesiasticae per- 
sonae, quantumcumque exemptae, quae aut in Sacris fuerint, aut 
dignitates, personatus, officia aut. beneficia qualiacumque Ecclesia- 
stica obtinuerint, si, postquam ab Episcopo suo, etiam per edi- 
ctum publicum, moniti fuerint, honestum habitum Cleriealem, 
illorum | Ordini et dignita congruentem, et juxta ipsius Episcopi 
ordinationem et mandatum, non detulerint; per suspensionem ab 
ordinicus ac officio et beneficio, ac fructibus, redditibus et pro- 
ventibus ipsorum beneficiorum; nee non, si semel correpti, denuo 
in hoc de iquerint; etiam. per privationem offieiorum et beneficio- 
rum, hujusmodi, coerceri possint et debeant: secundum Constitu- 
tionem Clementis V. in Concilio Viennensi editam, quae incipit: 
»Quoniam innovando et ampliando“ — (°) 

Et quamvis Sacrum Concilium hoc suo decreto jusserit solum 
personas Eeclesiasticas deferre habitum eorum ordini et dignitati 
congruentem - et - juxta Episcopi ordinationem et mandatum; nihi- 
lominus tamen Sacra Congregatio Concilii rata semper habere 
consuevit Episcoporum decreta de usu vestis talaris; et praesertim 
in Hortana 8, Julii 1690 anno, ubi, ait: „Sacerdotes teneri sem- 
per incedere in habitu talari.“ — Vestem Clericorum statui con- 
foro oram esse talarem, extra omne dubium positum est, Hinc 

re Ommia celebrata concilia post Tridentinum, coegerunt Cleri- 
cos ad gestandam vestem talarem, nigri coloris. — Tta in Con- 
cilio Provinciali Mediolanensi I. parte 2. S. Carolus Borromaeus 
de Clericorum vestitu loquens ait: (6%) In omni vestitu, color 
tantum niger adhibeatur..... externa vestis simplex. et talaris 
erit.“ In Concilio Mediolanensi anni 1570 titulo de vita et hone- 

state Clericorum eap. 3. (*) jubentur Clerici majorum Ordinum 
cum in publicum prodeunt gestare vestem talarem. — Concilium 
Remense an. 1583. titulo: de Clericis, in genere, n. 8. (*) „veste 
Ecclesiastica, eaque talari ae decenti, utantur omnes Clerici — 
Concilium Burdigalense ejusdem anni, titulo T. secl. 21. (°) c. 2. 
loquitur: „Vestes eorum sint talares.* Quoque notabilius est, 
Concilium Provinciale Narbonense Anni 1609. c. 41. (1) Clericos 
etiam noctu incedentes ad deferendam: vestem talarem coegit. 
„Noctu incedentes, ex rationabili causa, togas talares deferant.“ 
Hinc est, quod et Ordinationibus Dioecesanis Nostrae Dioecesis 
Podlachiensis et praesertim: Ordinatione die 18. Februarii 1833 
anni ex singulari mandato Excellentissimi Praedecessoris Nostri 
Joannis Marcelli Gutkowski, ad praesens, Arcki Episcopi Marcia- 
nopolitani, per Consistorium Generale Podlachiense, edita, para- 
grapho 7. usus vestis talaris, praecipitur, his verbis „Revocantur 
Universo Saeculari Clero in memoriam saluberimae et simul seve- 
rissimae SS. Canonum sanctiones, ut quivis Sacerdos, ubique lo- 
corum vestem talarem, collare, et praescriptam statui suo, semper 
gestet tonsuram.“ — "n 

Ast zelozissimus hie Praesul, ac diligentissimus Sacrorum 
Canonum Custos, diseiplinaeque Ecclesiasticae acerrimus propa- 
gator, postquam comperisset, hane suam Ordinationem, decursu 
temporis, a sub dito sibi Clero Dioecesano minime observari, 
imo etiam inveniri Sacerdotes non paucos, qui parvi pendentes 
saluberrima Sanctae Ecclesiae praescripta, ab usu vestium laica- 
lium minime abstinerent; huie malo, hr reet g in Domino potuit, 
occurrere cupiens die 25. Februarii 1839 anni aliam edidit -Ordi- 
nationem, qua usum vestium laiealum, omnibus in majoribus 
Ordinibus constitutis, in Sua Dioecesi, absolute et sub poena sus- 
pensionis, ipso facto incurrenda, DI ai ac interdixit: — 

Operae praetium arbitramur hujus Ordinationis verba in me- 
dium proferre: — 

„Non sine magno animi Nostri dolore percepimus, quod inter 
caeteros Clericorum excessus, tanta hodie aliquorum inolevit te- 
meritas, ut spreta in vestibus forma. Ecclesiasticae dignitatis, ac 
Cleriealis honestatis, vestes deferant publice laicales, ac ipsis 
cupiunt conformari, quodque mente gerunt, habitu profitentur. 

Illum detestabilem abusum, jam pridem in Dioecesi Nostra 
abolere curavimus, haeque de causa in Ordinatione, de Singulari 
mandato Nostro, per Consistorium Generale sub die 18. Februarii 
1833. edita ac promulgata, in puncto 7., illa, quae cirea vestes, 
tonsuramtum cirea vitam et honestatem Clericorum, jura et Con- 
stitutiones, praecipue vero saluberrimae et severissimae Sacrorum 
Canonum Concilii Tridentini Sanetiones, statuunt, praecepimus 
diligenter observari. — Sed cum Ordinatio hiec, parvum, imo 
nullum obtinuerat effectum; multi enim sacerdotum, vestes scissas 
retro, et vix genua velantes, deferunt, ae cum talibus etiam intra 
Ecclesias ipsas, non vereantur divinis officiis interesse, ita, ut, 
eodem pede, quo limina profana caleabani, eodem et aram sacram 
tangunt, Plurimi laicalibus vestibus induti, nulloque Signo Cleri- 
cali insigniti, imo coma nutrita, et eleganter disposita, ae, facie 
pilosa, tum strophiis ornatiloca publica ac forensia visitant, quod 
oculis. Nostris, tempore Visitationis Ecclesiarum per Dioecesim 
conspeximus. — Sed quod maxime dolendum, est illud: multos 
etiam tales inveniri Sacerdotes, qui conformando se huic saeculo, 
ideo hae veste laieali utuntur, ut, oceultando statum suum, domos 
suspectas intrare, ibique non solum scandalosas loquelas, scurriles. 
lepores, imo lascivia ipsa facilius perpetrare possint, prout ex 
pluribus relationibus ac quaerelis, quae temporibus nostris, contra 
inhonestos Olericorum mores, ac sole lucente, peracta scandala, 
evenerant, ipsa experientia, rerum magistra, edocti sumus. — 

Quo circa hune detestabilem abusum, penitus abolere cupien- 
tes statuimus ae ordinamus sequentia: — 

„l. Omnes Sacerdotes, tam.de Clero minori Saeculari, quam 
etiam in qualicumque Dignitate Ecclesiastica positi, vestem nigram 
talarem, omni tempore ae loco, deferre tenentur: sicuti enim omnt 
tempore portant indelebilem characterem Sacerdotii, ac dignitatem 
vocationis Suae, quibus sunt decorati, ita semper vestem congru- 
entem Ordinis sui, gerere obligantur, ut per decentiam habitus 
externi, prouti ajunt Patres Concilii Tridentini, intrinsecam morum 
honestatem ostendant. Sacerdos enim in sortem Domini vocatus, 
nihil tale agere ac gerere debet, quibus se illo conformet. Vestis 
ergo laicalis, uti aliena ac inconformis, deformat Ordinem Sacer- 
dotalem. — Hinc statuimus ac declaramus: omnem Sacerdotem, qui 
despecta, veste .Clericali, habitu laicali uti ausus uerit, ipso facto 


*) Tomo X. Collect. Harduini coll. 1195. 
s) Ibia coll. 1292, m 

*) Tomo X. Collect. Harduini coll. 1359. 
10) Ibidem tom. XI, col. 44. 


poenam suspensionis incurrere, a qua nonnisi per Decanum Loci ab- 
solvendus erit praevia districta poenitentia. — 

Utramque hanc Ordinationem, tanto Praesule dignam, in tota 
sua extensione, renovamus, confirmamus, ac ab omni Clero obser- 
vari praecipimus: — hoc solummodo superaddendo, quot, licet 
apud multos Sacerdotes inoleveritmos utendi veste, quae trito no- 
mine Kapota venit, et a Sacris Canonibus, quia talaris est, et nigri 
coloris, videatur admitti; cum tamen minus decens, ac Statuti Sa- 
cerdotali minus conveniens deprehendatur: eapropter usum ejus- 
modi vestis Kapotae omnibus interdicimus ac prohibemus. — 

Tres itaque solummodo species vestis Clericalis admittimus: 
nimirum; — 

Vestem tunicam clausam, quae dicitur Sutanna, — vestem, 
quae vulgato nomine Paledran venit; etvestem, qua utuntur Sa- 
cerdotes in aliqua dignitate constituti, quae appellatur Czamara. 

Etsi generaliter hic omnes vestes laicales usui Sacerdotum 

rohibeantur — attamen est quaedam species vestis, nobis cum 
aieis communis, eujus usum minime improbamus, sive eniam com- 
modum ae utilitatem illius, sive etiam ipsam necessitatem nostram 
Specetemus: non possumus non agnoscere, salvum et liberum om- 
nibus usum istius vestis esse relinquendum — et haee vestis est: 
allium. — 
1 Prohibentes "usum vestium laiealium, et commendantes ac 
praecipientes vestium Cleriealium usum; injungimus etiam, ac in 
virtute Sanetae obedientiae mandamus, ut omnes itidem , collare 
(obojezyk), semper deferant; nisi fors aliquando, ex rationabili 
causa, utpote, morbo colli, aut gutturis laborantes, praeventi ac 
impediti, ad tempus, ab illo gestando cessare adignatur; sed quam 
primum .convaluerint, iterum ad gestandum idem eollare redeant. — 

2. Tonsuram servent, comam non nutriant — coronam defe- 

rant — facie pilosa non incedant. — 

Antiquissimis jam temporibus servandae a Clericis tonsurae 
extitisse praeceptum, nemo inficias ibit, quicumque considerav erit 
illa verba, Pontificali; quod Damaso Papae dedicatum est, inserta 
esse, quae in Canonibus Apostolorum leguntur: „Clericus comam 
non nutriat, secundum. praeceptum Apostolorum.“ — Omnes qui 
sacrae militiae nomen dabant, per comae abscissionem adscribe- 
bantur, ita ut idem esset, Clerieum fieri, ac detonderi uti obser- 
vat Mabillonius ':); quique, semel detonsi; nunquam deinceps- co- 
mam alere sed semper attonso capite incedere tene antur; quod 
constat ex Synodo cirea annum sub S. Patritio in Hibernia 
celebrata can. 5) ex cap. 66. Martini Bracarensis +). atque ex 
Concilio Toletano IV. anni 633. can. 41. '*) — Qui vero Clericorum 
comam laxare praesumeret; etiam invitus et reluctans per Archi- 
diaconum. jussus sit detonderi a Concilio Agathensi anni 500. :5) 
et ab Alexandro IIL in cap. 7 de vita et honestate Clericorum: 
„Clerici, qui comam nutriunt, et barbam, etiam inviti, a suis Ar- 
chidiaconis tondeantur.* : 

Omnes Synodi, tam Provinciales quam Dioecesanae, a Triden- 
tino ad nostrum usque saeculum coactae, inhibuerunt Clericis ca- 

illos intortos, cincinnatos seu calamistratos, gestare. — Sic Syno- 
in Provincialis Mediolanensis +6) ait: „Ita sint abraso capillo, ut 
tonsura conspicua sit omnibus. Comam vero et barbam ne stu- 
diose nutriant; capillis simplicem cultum adhibeant.“ Synodus 
Provincialis Bituricensis anni 1584. 17) , Clerici crines calamistra- 
tos ac retortos non habeant.* — Dioecesana Synodus Ravennaten- 
sis anni 1607.:5) ,Capillos ne gerant calamistratos, nec supra 
frontem eminentiores.* Synodus Lucensis anni 1625. 5) ,,Comas 
calamistratas, more feminarum ne gestent.* Synodus Amalphitana 
anni 1639. °) ,,Concinnos et comam ne nutriant.* — 

Synodus Parisiensis anni 1514. tonsuram Clericorum apellat 
„Decus regale .... Ecclesiasticum diadema.“ — Similiter loquitur 
S. Gregorius Nazianzenus, dicens: „Imperium gerimus, multo per- 
fectius, regno terreno.“ kt Patres Concilii Londinensis anni 1214. 
celebrati idem profitentur; dicentes: „In corona regalis Sacerdoti 
dignitas designatur." — „Corona Clericorum est signum regiae 
dignitatis, debet esse rotunda, et quo major est Clerici dignitas, 
eo major esse debet Corona.“ — [ta docet Concilium Ravenna- 
tense LI. post Clement: — V. cap. 10. „Coronam in modum sferae 
in capite raso Clerici portare debent. — Ita praecipit Anicetus 
Papa ?:) et Concilium Toletanum IV. 27) 

Tot adductis Sanctarum. Synodorum atque. Canonum prae- 
| Scriptis, pro coronide hic ponimus paragraphum tertiam Ordina- 
tionis superius laudatae Excellentissimi Praedecessoris Nostri, 
cujus. verba sunt: É 

»Cum Concilium Tridentinum personis Ecclesiasticis non. go- 
lum vestem talarem. deferre, verum etiam praescriptam statui suo 
tonsuram gerere praecipit, idcirco demandamus, praesentibus, ut 
omnis Sacerdos tonsuram congruam singularem deferat; ji vero 
qui eapillis intortis, facieque pilosa (vulgo faworyty) hucusque 
utebantur, illos ex nune tondeant ac radant: indeeóre est enim 
Sacerdoti, comam. suam nutrire, ac more mundano, caput suum 
decorare; superfluitas enim in Sacerdote, tum immodestia. et inde- 
centia Ejus, intrinsecam ipsius inhonestatem morum, Ostendunt.* 

Hanc item partem Ordinationis Dioecesanae simili modo, ac 
partem superius adductam, in tota sua extensione, renovamus et 
confirmamus, atque ab omni Clero Nostrae Dioecesis observari et 
adimpleri mandamus ac praecipimus. — 


3. Im praescriptis a SS. Canonibus casibus, birretis utantur, — 


. Est autem birretum, pileus quadratus, speciale tegumentum 
Clericorum, quo, olim, universim capita eorum cooperiebantur. — 
Birretum Clericis Olim fuisse proprium, tradit Ducang (in Glossa 
ad scriptores mediae et infimae latinitatis verbo Birrétum) — Plu- 
ribus enim in Conciliis, imperatus est Clericis usus Birretorum, 
tanquam ordini ipsorum apprime conveniens quo a laieis distin- 
guerentur. In Concilio Salisburgensi anni 1386. cap. 6. interdici- 
tur Clericis: „ne sine birreto praesumant in Ecclesia, seu in pu- 
blico incedere, quum hoc honestatem non deceat Clericorum.* — 
In Concilio Turonensi an. 1583. c, 14. jubentur Clerici „uti birre- 
tis, non vero galeris, praesertim in Ecclesia. — In Concilio Bitu- 
ricensi anni 1584. tit. 12, cap. 10. de Canonicis edieunt Patres: 
„Horas Canonicas dicturi, eum tunica talari, superpelliceis mundis, 
almutiis, pileis quadratis, utantur.“ In Concilio. Tolosano, anni 
1590. forma praescribitur birretorum, simulque edieitur:. „ut nus- 
dam, aut in Ecclesia, aut per Urbem, absque quadrato birreto 
lerici eonspieiantur.^ [n Concilio Mediolanensi I.??) sie statuitur: 
„ln Choro, etiam in Matutino-officio, Clerici. birreto, non pileo 
utantur, alioquin moneantur a Praesidente Chori, vel ab eo, qui 
proximo loco sedet; et nisi paruerint, pro absentibus habeantur.“ 
,,Juxta hodiernam Ecclesiae consuetudinem ae disciplinam usus 
birreti reducitur ad casus sequentes: — Omnes Clerici, tam mino- 
rum quam majorum Ordinum, uti debent birretis in Choro, Offi- 
aum Pivmum, nimirum; Matutinum, Horas Cz nonicas, Vesperas 
vel Completorium, decantantes; 

In processionibus, quae fiunt sive intra sive extra. Ecclesiam, 
exceptis Canonicis, qui seeundum decisionem Sacrae Rituum Con- 
gregationis 30. Martii 1633. an. in processione, intra Ecclesiam, 
dehent incedere capite detecto, et extra eam, cum birreto in 
capite; — 

In exportatione corporum mortuorum, quae in coemeteriis 
tumulanda sunt; — ; 

In egressu e Sacristia; quando Presbyteri procedunt ad Al- 
tare, Sacrificium Missae celebraturi et absoluto eodem Sacrificio, 
in regressu ab Altari ad Saeristiam. — 

, ,Porro notandum hic est, quod, quoties expositum fuerit Sanc- 

tissimum Sacramentum, tam in decantando officio Divino, in Choro, 
uam jn Processionibus, omnes Clerici eujuseumque gradus et 
ignitatis, detecto capite adesse debeant. 

Insuper omnibus Parochis et eorum Vicariis vetamus, ne tem- 
pore exportationis Corporum defunctorum utantur quibuseumque 
civilibus pileis vel galeris ; praecipientes solummodo usum birreti, 
ca cum mentione; quod si contigerit tumulari corpus alicujus de- 
Finest, hiemis tempore; possint Parochi vel eorum iearii uti pileo 
Clericali (vulgo Piuska) super quo tamen capiti imponant birretum. 


4. Ab illicitis ludis chartarum, praesertim a Landsknecht, Stoss 

et Pharao penitus abstineant, 

Primis adhue Ecclesiae saeculis vetitum fuisse Clericis alearum 
lusum, sub anathematis na, constat ex can: 42. et 43, inter 
vulgares Apostolicos, Et Concilium Eliberitanum can. 79, 2) D 
quot aleis luderent, a communione separandos decrevit. — Hunc 
alearum lusum, ipsi Ethnici dammarunt Scriptores, uti Cornelius 
Tacitus, in lib. de moribus Germaaorum cap. 24. et Ammianus 
Marcellinus, **) quia nimirum, per illum homines ad fraudes, falla- 
cia mendacia, perjuria, furta, aliaque enormia scelera inclinantur. 
»Alea, siquidem, (ajebat Petrus Blaesensis epist, 74.) perjurii, furti 
sacrilegii mater est,“ — Qua etiam de causa, Eee Aim rui Ro- 
manorum, aleatores Exilio, aliisque muletarunt severis poenis. — 

, Posteriores Ecclesiae constitutiones aeque Clericos ab alearum, 
taxillorum, aliisque ludis cohibuere. Sic Synodus Romana sub 


23) Parte II. titulo: Quomodo versandum in Choro. 
^ Tomo I. Collectionis Harduini coll. 258. 
w Lib. 14. c. 19. et lib. 28. c. 22, 


Eugenio IL e. 11.29) adeo indecorum putavit, Sacerdotem ludis 
operam dare, ut, ne ludentes quidem, spectare fas illi esse, sta- 
tuerit „Sacerdos sedulo Divina debet perscrutari, et admonere 
eloquia.... quamobrem, ludos aliquos coram se fieri non. deleete- 
tur. Transgressor quippe inventus, admonitione Episcopi, ulteris 
agere desinat: sim autem, canonice judicetur.* Eugenii autem 
prohibitionem instauravit Innocentius TII. in Concilio Generali La- 
teranensi *) Clericis praecipiens: „Ad aleas, et taxillos ne ludant 
nec hujusmodi ludis intersint.“ Quotquot autem post Innocentium 
celebratae sunt Synodi, huic decretali inhaerentes, ab iisdem ludis 
Clericos longissime abesse jusserunt. Ita quique sanxere Conci- 
lium Bitterense anni 1255. » Salisburgense a. 1420. cap. 4. 'T'ole- 
tanum anni 1473. can. 11. pluraque alia. — ; 

Quamvis porro sacri Canones alearum dumtaxat et taxillorum 
ludi plerumque meminerint; omnem tamen lusum prohibere voluisse, 
a fortuna potius, quam ab industria, et arte, pendentem; opportune 
animadvertunt Valesius *9) et S. Antoninus in sua summa. jm 
Quin imo Fuldenus *') magis adhue generatim accipiendam voluit 
similem legum civilium prohibilitionem, quam, ad omnem lusum, 
lucri causa exercitum, extendit. Quare Concilium Tridentinum *°) 
non ab hoc, aut ab illo, sed universim ab illicitis ludis Clericis 
abstinendum edixit; Episcoporum seilicet judicio relinquens, de- 
terminare, pro diversis personarum, locorum et temporum condi- 
tionibus, quinam ludi essent illiciti reputandi. Idcirco Tridentino 
statim obsequens S. Carolus Borromaeus, in suo Concilio Provin- 
ciali Mediolanensi I. parte 2. *) aceuratum habuit delectum ludo- 
rum, quibus fas, quibus vero nefas esset Clericis sese oblectare; 
eosque potissimum abstinere voluit a ludo: „aleae et tesserarum 
ae talorum, atque a Globis, qui malleis ligneis impelluntur; item 
follis id est pilae majoris." — Alia vero alibi celebrata Concilia, 
unanimi pariter consensione, lusum alearum seu pictarum pagella- 
rum, et taxillorum, Olerieis indecentem, atque illicitum declara- 
runt; alios vero ludos, plerumque speciatim non nominaàrunt; sed 
generatim, omnem ludum Clericis vetitum esse dixere, qui eorum 
statui indecorus videretur. — Ita Concilium Burdigalense anni 
1588. ^) „Ab alea, tésseris, chartis et quovis alio vetito, et inde- 
core ludo, cum privatim, tum publice, penitus abstineant." Con- 
cilium Aquense anni 1585.35) „Ne pagellis pictis, aut alea, aliove 
hujusmodi mä” genere ludant, aut ludentes spectent." Narbonense 
anni 1607.5») „Non ludant aleis, tesseris, chartis, aut alio ludo 
prohibito, vel indecoro; praesertim publice." 4 
: Sapientissimam hanc Sanctae Ecclesiae oeconomiam, qua 
Clericos suos voluit abstineri a ludis, qui a fortuna pendent, prae 
oculis habens, piae memoriae Reverendissimus Bartholomaeus 
Rudziszewski, Administrator Dioecesis Podlacehiensis Ordinatione 
sua die 24. Junii 1847. anni prohibuit omni Clero Dioecesano eas 
species ludi chartarum, quae non ab industria, sed a sorte po- 
tissimum pendent; cujus Ordinationis verba hic ponimus: — 

„Quapropter Nos potestate Nostra Ordinaria conformiter con- 
stitutionibus Pontificiis, canonibus Conciliorum, nec non doctrinae 
Sanctorum Patrum, omnibus et singulis Nostrae Dioeceseos Cleri- 
cis tam saecularibus quam Regularibus, etiam in aliqua dignitate, 
personatu et officio constitutis, ludos chartarum seu tabularum 
pictarum, qui à sorte pendent, et ubi peritia vel nullam vel exi- 

uam partam habet, in specie vero ludum sic dictum Faraon, 

toss, Landsknecht, qui prae caeteris Ecclesiasticos dedecet, ut- 
pote qui sacris Canonibus adversantur, qui est scandalo populo 
Christiano, denique in quo proventus Beneficiorum, qui sunt pa- 
trifionia pauperum, misere dissipant, sub poena suspensionis, 
imo etiam sub aliis id genus poenis pro gravitate transgressionis, 
Nostra voluntate s Rest prohibemus atque interdicimus, prout 
et praetentibus prohibemus interdicimusque.** — 

Hane ordinationem uti addictis superius legibus Sanetae Ec- 
clesiae conformem ac consentaneam — et Nos etiam auctoritate 
Nostra Ordinaria innovamus approbamus, ac ab omnibus Sacer- 
dotibus cujuscumque dignitatis sub iisdem poenis, observari, stric- 
tissime mandamus ac praecipimus. — 

5. A fumando tabacco et Cigarüs vel penitus abstineant, vel 

saltem iis moderate utantur. 


Licit temporibus nostris, nullum extet praeceptum, quo Cle- 
ricis interdicatur usus fümandi per tubulos folia tabacci in frusta 

concisa, aut usus Cigarrorum; cum tamen usus hic redoleat quem- 
dam luxum ac superfluitatem, quae non decet Clericos; nam ab 
omni luxu Eis abstinendum edixit Concilium Tridentinum sess. 
XXII. c. 1. relinquens judicio Episcoporum determinare, pro. di- 
versis locorum et temporum conditionibus, quomodo luxus cujus- 
cumque generis limitandus atque moderandus sit: Nos proinde, 
insistendo huic decreto Concilii Tridentini, statuimus ac praeci- 
pimus, ut omnes Clerici Nostrae Dioecesis Podlachiensis cujus- 
cumque gradus et dignitatis in quantum id fieri potest, a fuman- 
do tabacco et Cigarris vel penitus abstineant, vel saltem modice 
et certo cum moderamine utantur, decernentes: vetitum in poste- 
rum fore omnibus fumare 1. ante celebrationem Sacrosancti Sa- 
crificii Missae ob reverentiam debitam tanto Mysterio: 2. quando 
excepturi sunt Confessiones fidelium, ne inamoenus odor fumi ex 
tabacco, qui diu haeret faucibus fumantis, fiat nocivus iis perso- 
nis quae illum ferre nequeunt, de quo non raro laici et praesertim 
mulieres gravidae conqueruntur. — 


6. Mulieres, de quibus possit haberi suspicio, in domo vel 
extra detinere; aut cum iis ullam consuetudinem habere 
ne audeant. — 

Prohibet id quibuscumque Clericis Concilium Tridentinum 
sess. XXV. c. 14 de Reformat., addendo etiam haec verba „alio- 
quin poenis a Sacris Canonibus vel Statutis Ecclesiarum impositis 
puniantur. 

Supersedemus congerendis ac adducendis singulis saectionibus 
Conciliorum ae Synodorum Provincialium, quae sive ante, sive pos- 
Concilium "Tridentinum fuerunt celebratae, et quae, omnes unanit 
miter, vetant Clerieis commune domicilium eum mulieribus habere ; 
quibus etiam accedunt quamplurimae prohibitiones Saerórum Ca- 
nonum - et eis innixa in hac re disciplina Ecclesiastica. — Seque- 
mur potius exemplum viri, agnitione totius orbis Catholiei erudi- 
tissimi ac sapientissimi, quem nemo profecto nimiae severitatis 
accusare potest, quippe qui, et partes optimi ac vigilantissimi pasto- 
ris expleverit, et collabentem plurimis in locis Ecclesiasticam 
disciplinam instauraverit ae stabiliverit, et tot tantisque sapientis- 
simis ac eruditissimis seriptis Ecclesiam illustraverit. — Est autem, 
omnibus numeris absolutus vir ille Benedictus Papa XIV, qui dum 
esset Archi-Episcopus Bononiensis, edidit Ordinationem Dioecesa- 
nam pro suo Clero Archidoecesis Bononiensis, in qua sapientissi- 
me complexus est omnes sanctiones Conciliorum ac Sacrorum 
Canonum, quibus et quid prohibeatur, et quid permittatur, in hac 
re, Clericis, luculenter ostendit; aperte profitens, in promulgatione 
suae Ordinationis non illud consilium a se susceptum fuisse, ut 
gravissimum jugum suo Clero superadderet; sed potius ut levio- 
rem redderet eam disciplinam, quam inducere constituit et quae 
nullam sane novitatem continet, sed usu recepta semper fuit, et 
posteriori solummodo tempore negligi coepit. — d 

Ordinationem hanc invenietis in Istitutionibus Ecclesiasticis 
Prosperi Lambertini S. R. E. Cardinalis Archi-Episcopi Bono- 
niensis, postea Benedicti Papa XIV. Institutione 82, quam Nos 
pro N ostra Dioecese Podlachiensi adoptamus, ac ab omni Clero No- 
stro. Dioecesano observari mandamus ac praecipimus. — Est au- 
tem hujus Ordinationis, tenor, qui sequitur, — 

.»Commendandum proeul dubio magis esset, si Parochi nullis 
mulieribus suum domicilium commune esse permitterent, licet 
cognationis vinculo conjungantur, tamen inharentes recentiori di- 
Seiplinae, concedimus, ut in societatem contubernii recipiant eas 
Mulieres tantum, cum quibus cognatio intercedit in prime et 
secundo gradu, nempe eum. Matre Avia, Amitta ac Matertera, cum 
Neptibus sive ex Fratre, sive ex Sarore; item cum mulieribus 
affinibus in primo gradu, nempe cum Noverca, cum Nuru et eum 
uxore Fratris sive ipse inter vivos agat, seu vita decesserit; tan- 
dem concedimus, ut idem contubernium habeant cum mulieribus 
cum quibus affinitatis secundus tantum gradus intervenit; si alter 
alteri reverentiam debeat; uti tradunt Scriptores; inter has mulie- 
res Uxor defuncti avunculi adnumeratur. — OCertissimum est, non 
licere Parochis vitam agere, nisi eum illis Mulieribus quas nuper 
indicavimus. —. Cum tamen ea consuetudo invaluerit, ut famula 
pro obeundis ministeriis domi habeatur, ideo permittimus, ut non 
solum mulieres Consanguineas, sed illarum quoque famulas in 
domicilium suum Parochi accipiant. Quodsi famulus etiam Uxorem 
duxerit, et Parochi domi moretur, Uxor etiam in iisdem Parochi 
aedibus ex Nostra facultate detineatur. Sui autem Parochus, nec 
mulieres consanguineas, nee ullum famulum secum habeat, unam 
vel duas famulas in domum recipiat, modo tamem has conditiones 
observet. Primum, constet, opera famulae alicujus ipsum neces- 
sario indigere. Neque enim novum aut inusitatum videri debet 
si opera Sui Consanguinei vel Consanguineae domi utatur, vel 
etiam affinis, quae gradus attingat, quos Superius memoravimus; 
opus est etiam ut Parochus virtutis fama ac praesertim honestatis 
erga famulus opinione palam commendetur: nec satis est osten- 
dere vitae anteaetae rationem, moresque ita immutatos, ust no- 
vamdiseiplinam,. novumque vivendi institutum susceperit. Siqui- 
dem non decet eam Eu e diutius in Parochi domieilio retineri, 

de qua suspicio aliqua in populum pervasit. Neque ipsi facile 
permitti potest, ut novam famulam conducat, nisi prius ad tuen- 
dam Parochi existimationem cautiones aliquae adhibeantur. — 

» Honestae p esse debent et communi opinione probatae 
mulieres, quae Consanguineis Parochi inserviunt in ipsius domicilio ; 
idem statuendum est de Uxore famulorum ae de Ancillis Parochi, 
quibus idem eum Parocho contubernium permittitur. Ipsarum quo- 
que aetas cognita sit, ita ut Parochi, famulae, qui Consanguineis 
caret, quadraginta saltem annos jam attigerint; aliter tamen de- 
cernendum est, si cum Parocho etiam mulieres Consanguineae ver- 
sentur, aut si famulae servis in matrimonium datae fuerint, aut 
tandem si aliqua ex Parochi Consanguineis curam domus gerat, 
si tamen iis gradibus eum Parocho juncta fuerit, quos superius 
enumeravimus. Magnum sane discrimen interest, cum plures simul 
mulieres, aut mulier una cum viro suo, aut Consanguinea cum 
Parocho, eadem domo continentur; diverso tamen modo se res 
habet, cum sola mulier, nulla sanguinis dropinquitate, sed famulae 
tantum conditione aceita, cum Parocho versatur, qui fortasse per 
hyemem longiosimum noctis. spatium, non precibus, aut libris 
impendit, sed cum ipsa famula, prope ignem, vanis colloqiis in- 
sumit. 

„Itaque necesse est, ut eaedem mulieres testimonio sui Parochi, 
cui subjectae sunt, omnino eommendentur: si autem ad eundem 
Parochum spectent, qui ipsas mulieres famulas accersit, testimonium 
vicinioris Parochi, aut Vicarii Toranei requiritur. Pro aetate illa- 
rum cognoscenda testimonium obsignatum Baptisimi proferatur. 

„Qui disciplinam et instituta Ecclesiae " reipue non ignorat, 
facile intelligit illud consilium a nobis haud susceptum esse, ut 
gravissimum jugum Clero nostro superaddamus, sed potius, ut le- 
viorem reddamus eam disciplinam, quam inducere constituimus, quae 
nullam sane novitatem continent, sed usu recepta semper fuit et 
posteriori hoe tempore solum negligi coepit. Illud tamen expresse 
declaramus, si Parochi mulieres Consanguineae infamia aliqua no- 
tentur, non licere cum ipsis in eodem domicilio vitam degere, ir- 
ritasque facultates omnes, quas antea ob evulgatam mulierum 
honestatem obtinuerint. — £ 

„Idem sancimus de Ancillis etiam plusquam quadragenariis, 
si rumor aliquis excitetur, qui ipsarum vel Parochi nomen offén- 
dat. — Ingenue pariter fatemur, nullam a Nobis rationem, vel 
exeusationem probandam contra ea, quae his litteris decernimus, 
cum de negatio res agatur maximi momenti ac ponderis. — . 

„Omni demum studio praecipimus ut Vicarii Foranei jusa 
haec nostra exequentes, bono praeluceant exemplo, invigilentque 
integrae nostrorum mandatorum executioni.“ — 2e 

Edictum hoe servari praecipit a Parochis suae Bononiensis 
Dioecesis Eminentissimus Prosper Lambertinus, quibus convivere 
permixit cum feminis, usque ad tertium consanguinitatis et primum 
ac interdum etiam seeundum affinitatis gradum sibi conjunctis: 
exterarum vero nomina ad se deferri jussit, ut earum conditione 
inspecta, deliberaret, an sine illius edicti offensione , possent Pa- 
rochorum aedes incolere. — Edictum hoc, tanta indulgentia leni- 
tum est, ut a nemine, qui vel modicam notitiam, veterioris, in hae 
re Ecclesiastieae disciplinae habet, asperum aut se verum videri 
possit. — : 

. Edictum hoc, Nostrae Dioecesi Podlachiensi adoptantes, vim 
ei atque robur Ordinationis ac legis Dioecesanae tribuimus, omnes- 
que Paroehos in Domino rogamus ac obtestamur, ut si quis eorum 
habeat domi suae feminam, quae bona fama minime gaudet, de 
qua vel minima oritur suspicio; ejusmodi feminam, quantotius, à 
se amoveat; quatenus occasio malae suspicionis vel facti iniqui 
penitus auferatur, inde oriens scandalum fidelium declinetur, et 
probitate actuum, maledicorum obloquia offugiantur; atque obser- 
vetur illud monitum Apostoli „nemini dantes ullam offensionem, 
ut non vituperetur ministerium nostrum; sed in omnibus exhibe- 
amus nosmetipsos sicut DEI ministros.“ p -— 2 

Quapropter, rogamus Vos, Fratres Dilectissimi, recordemini 
praecepti Dominici de correctione fraterna. ,,Si peccaverit In te 
frater tuus, vade, et corripe eum inter te et ipsum solum. Si te 
audierit, lucratus eris fratrem tuum. 

»Si autem te non audierit, adhibe tecum adhuc unum vel 
duos, ut in ore duorum vel trium testium, stet omne verbum, 
Quodsi non audierit eos, die Ecclesiae." — 

Observetis ac impleatis hoc Domini Nostri mandatum; atque si 
talis e Parochis vel Vicariis eorum inveniatur, qui scandalosam 
vitam agit, moneatur primum fraterne, cum omni charitate et 
mansuetudine a vieiniori Parocho, quem si non audierit, corripiatur 
a. duobus vel tribus, quibus etiam si non obtemperaverit: dicant 
i Decano loci a quo iterum talis moneatur; quod si Vero post 
Primam, secundam et tertiam commonitionem se emendare negle- 

xerit: Decanus loci ejusmodi refraetarium ae pertinacem fratrem 
deferat Nobis vel Nostro Consistorio Generali puniendum; super 
quo Decanorum conscientiam oneramus. „Certus sum autem fra- 
tres mei, et ego ipse de vobis, quoniam etipsi pleni estis dilecti- 
one, repleti omni stientia, ita ut possitis alterutrum monere.“ 39) 

En Ordinationes, quas jussis Concilii Tridentini obsequentes, 
quam primum in usum revocari, et ab omnibus vobis Fratres 
Dilectissimi, accurate custodiri volumus, ac in virtute Sanctae 
obedientiae praecipimus atqu. mandamus, ne supditorum Nostrorum 
neglectae emendationis Ipsi, condignas, Deo vindice, poenas per- 
solvamus, — 

Videte itaque Fratres Dilectissimi, pensate ae mente recolite, 
et laborem vestrum, et perieulum Nostrum. Ea propter, hortamur 
Vos, verbis Apostoli Pauli, quibus Titum et Timotheum cohortatus 
est. — Quo enim ille magnus Apostolus, in hos suos amantissimos 
discipulos, ferebatur ardentissimo amore: eodem etiam et Nos 
fragrantes, Vos omnes, Fratres Dilectissimi, complectimur. Haec 
autem scripsit Divus Paulus ad Timotheum: „Exemplum esto 
fidelium, in verbo, in conversatione, in charitate, in fide, in ca- 
stitate. — Attende lectioni, exhortationi et doctrinae. Noli negli- 
gere gratiam, quae in te est, quae data est tibi, per prophetiam, 
cum impositione manuum presbyterii — Haec meditare. in his 
esto, ut profectus tuus manifestus sit omnibus. Attende tibi et 
doetrinae, iusta in illis; hoc enim faciens, et te ipsum salvum facies, 
et eos, qui te audiunt.“ +0) — 

Idipsum etiam commendat et Tito cui scribens ait: 

. .»In omnibus, te ipsum, praebe exemplum bonorum operum, 
in doctrina, in integritate, in gravitate. Verbum sanum et irre- 
rehensibile, ut is, qui ex adverso est, vercatur, nihil habens ma- 
um dicere de nobis.4^!) — 

»Induite Vos ergo sicut electi DEI, sancti et dilecti, viscera 
misericordiae, benignitatem, humilitatem , modestiam, patientiam. 
Supportantes invicem, et donantes vobis metipsis; siquis adversus 
aliquem habet quaerelam: sicut et Dominus donavit vobis, ita et 
vos: super omnia autem haec charitatem habete; quod est vineu- 
lum perfectionis. Et pax Christi exultet in cordibus vestris, in 
qua vocati estis, in uno corpore, et grati estote. 

»Verbum Christi habitet in vobis abundanter, in omni sapien- 
tia, docentes et commonentes vosmetipsos, psalmis, hymnis et 
canticis spiritualibus, in gratia cantantes, in cordibus vestris 
Deo.“ +2) — Mores vestros ita componatis, ut , modestia vestra, 
nota sit omnibus hominibus. Et pax Dei, quae exuperat omnem 
sensum, custodiat corda vestra, et intelligentias vestras, in Christo 
Jesu. — De caetero fratres, quaecumque sunt veraquaecumque 
porc, quaecumque justa, quaecumque sancta, quaecumque ama- 

ilia, quaecumque bonae famae; si qua virtus, si qua laus disci- 
plinae; haec cogitate.* gi 

Pax Vobis, Fratres Dilectissimi „pax omni operanti bonum. +) 
Sinite, Fratres Dilectissimi, ut Litteris Nostris finem imponentes, 
petamus a Vobis, ut in id unum omnes conatus, ae vires inten- 
dere velitis, ut ea omnia, quaecumque, sive hucusque statuta sunt, 
sive in posterum a Nobis in commune fidelium bonum sancita fu- 
erint; strenue ae intrepide a Decanis et Parochis executioni man- 
dentur. — Parum enim est leges tulisse, nisi quae statuta fuerint, 
effectum sortiantur. Mutae sunt omnes leges — se ipsas tueri, 
licet peroptimae sint, non possunt, nec pro se ipsis loquuntur; 
sed aliorum vigilantia, industriaque conservantur. Medicinae sunt 
leges quaecumque, nec confectae nec comparatae prodesse solent, 
nisi sumantur, et per venas diffundantur. — 

.Claudimus denique hanc Nostram Epistolam verbis Pauli Apo- 
stoli: „Obsecro Vos, ut digne ambuletis vocatione, qua vocati 
estis. Cum omni humilitate et mansuetudine, cum patientia, sup- 
portantes invieem in charitate, solliciti servare unitatem spiritus 
in vinculo pacis, — Unum corpus, et unus spiritus, icut vocati 
estis, in una spe, vocationis vestrae.“ ^+) — „Deus autem spei, re- 
pleat vos, omni gaudio, et pace in credendo, ut abundetis in spe, 
et virtute Spiritus Sancti.“ +6) — 1 

Dabamus Janoviae die festo Annuntiationis Beatae Virginis 
Mariae 25. Martii 1858. anno. i 

